An Karce Kasa A Zauren Taron Matasa Na Kasa A Abuja
Najeriya An Karce Kasa A Zauren Taron Matasa Na Kasa A Abuja Yuli 28, 2015
Wani taron matasa
Bangaranci da sauran rigingimu sun dabaibaye taron matasan Najeriya da aka yi a Abuja
WASHINGTON, DC — Takaddama tsakanin kokuwar shugabanci tsakanin matasan arewacin Najeriya da na kudanci a wurin babban taron kasa na matasan Najeriya ta kai ga kusan tara wa juna gajiya.
Wani wakili daga arewacin kasar mai suna Abdullahi Aliyu Katsina ya shaida ma wakilinmu Hassan Maina Kaina cewa ‘yan arewacin Najeriya sun fi ‘yan kudu mutanen da su ka dace musamman a wurin taron, to amma sai ‘yan kudun su ka nemi yin babakere duk kuwa da rashin mutane na kwarai daga kudun. Y ace hakan ya sa su ‘yan arewa su ka ce wannan karon ba zau lamunta da zaben tumun dare ba ko dauki dora ba.
A daya bangaren kuma, wani wakili daga kudu mai suna Barrister Aremu Azan, ya ce da ma kowane bangare na kare muradunsa ne a taro irin wannan. Don haka su ma matasan kudu sun shiga kare muradunsu. To amma ya ce za a yi kokarin ganin an shawo kan wannan matsalar.
Haka zalika wata gardama ta barke game da shakkar da wasu wakilan kudancin kasar su ka nuna kan ainihin shekarun wakilin jahar Yobe a wurin taron, Dauda Muhammad Gombe, wanda don haka aka gayyace shi da ya je gaban jama’a ya kare ikirarinsa na kasancewa dan shekarun da ya bayyana. Ya kuma kare kansa. Wani matashi dai y ace lallai akwai wasu da ba matasa ba ne kuma an sha ganinsu a tarurrukan da su ka gabata da sunan matasa. Taron Matasan Najeriya Ya Game Da Takaddamar Shugabanci Da Kuma Bangaranci-2'25''
Shugaba Buhari Ya Gayawa 'Yan Majalisun APC Su Mutunta Muradun Jam'iyya - 2' 58"
An Bayyana Rikicin Isira’ila da Yahudawa Da Kyamar Jinsi - 2'57''
VOA60 AFIRKA: A Kasar Ghana Mai'aikatar Noma A Kasar Ta Haramta Sayar Da Kayayyakin Gonar, Yuli 21,2015
Tattaunawar Shugaba Buhari Kan Ziyararsa A Amurka
VOA60 AFIRKA: Shugaba Muhammadu Buhari Ya Tattauna Da Shugabar Amurka Barack Obama A Washington, DC, Yuli 20,2015